Document ID: 32006R0417

UREDBA KOMISIJE (ES) št. 417/2006
z dne 10. marca 2006
o dopolnitvi Priloge k Uredbi (ES) št. 2400/96 glede vnosa nekaterih imen v „Register zaščitenih označb porekla in zaščitenih geografskih oznak“ (Pimiento Asado del Bierzo (ZGO), Fico bianco del Cilento (ZOP), Melannurca Campana (ZGO), Montes de Granada (ZOP), Huile d’olive de Nice (ZOP), Aceite de la Rioja (ZOP), Antequera (ZOP))
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila (1), ter zlasti člena 6(3) in (4) Uredbe,
ob upoštevanju naslednjega:
(1)
V skladu s členom 6(2) Uredbe (EGS) št. 2081/92 so bile vloga Italije za registracijo imen „Fico bianco del Cilento“ in „Melannurca Campana“; vloga Francije za registracijo imena „Huile d’olive de Nice“; vloga Španije za registracijo imen „Pimiento Asado del Bierzo“, „Montes de Granada“, „Aceite de la Rioja“ in „Antequera“ objavljene v Uradnem listu Evropske unije (2).
(2)
Ker Komisija ni prejela nobene izjave o ugovoru v skladu s členom 7 Uredbe (EGS) št. 2081/92, je treba navedena imena vpisati v „Register zaščitenih označb porekla in zaščitenih geografskih oznak“ -
SPREJELA NASLEDNJO UREDBO:
Člen 1
Priloga k Uredbi Komisije (ES) št. 2400/96 (3) se dopolni z imeni iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. marca 2006

Labels: 3
18
17
6